b'\n_START_ARTICLE_\nIvo Josipovi\xc4\x87\n_START_SECTION_\nPredsednik Hrva\xc5\xa1ke\n_START_PARAGRAPH_\nV vlogi vrhovnega poveljnika Oboro\xc5\xbeenih sil Republike Hrva\xc5\xa1ke je 9. septembra 2010 izdal ukaz o degradaciji (odvzem \xc4\x8dina in \xc4\x8dastni\xc5\xa1kih pravic) ve\xc4\x8d \xc4\x8dastnikov, ki je pri\xc4\x8del veljati 20. septembra istega leta: generalmajorja Branimirja Glava\xc5\xa1a, generalmajorja Mirka Norca, polkovnika Tihomirja Ore\xc5\xa1kovi\xc4\x87a in majorja Sini\xc5\xa1e Rimca (vse zaradi vojnih zlo\xc4\x8dinov med vojnami v biv\xc5\xa1i Jugoslaviji) ter generalmajorja Vladimirja Zagorca (zaradi zlorabe polo\xc5\xbeaja in pooblastil ter kraje dragocenih draguljev iz MORH). Na predsedni\xc5\xa1kih volitvah 2015 je do\xc5\xbeivel poraz in tako postal prvi hrva\xc5\xa1ki predsednik, ki je izpeljal samo en mandat. Vsi ostali so bili izvoljeni za dva mandata.'